JKW-KABAB-16-MA-002-wylie
@#/__/rtsa gsum 'od gsal snying thig las/__sngon 'gro zab lam sgo 'byed kyi bla ma'i rnal 'byor zab lam snying po bzhugs so/__e ma ho/__snod bcud rnam dag rdo rje'i 'og min che/__/'od gsal rang snang pad+ma drwa ba'i dbus/__/gzhi lus phag mo dmar ser gri thod can/__/pad nyi bam ro'i steng na brkyang bskum bzhengs/__/spyi bor rigs kun khyab bdag o rgyan rje/__/gsang ba 'dus pa mthing sngon nam mkha'i mdog__/khro chags sgeg pa'i ye shes gzi byin 'bar/__/rdo rje dril bsnams zhabs gnyis skyil krung bzhugs/__/yum mchog dmar mo gri thod 'dzin pa sbyor/__/gnyis ka rin chen rus pa dar snas brgyan/__/snang stong 'ja' zer 'od phung klong na 'gying*/__/rigs kyi bdag po kun bzang yab yum la/__/dgongs pa brda snyan rgyud bla ma sprin ltar 'khrigs/__/sku yi gnas su dpal chen sgrub sde brgyad/__/yi dam zhi khro'i dkyil 'khor spro zhing sdud/__thugs gsum sku yi rdo rje'i gnas yul du/__/'bum phrag dpa' bo DA ki'i glu gar bsgyur/__/'khor du thod phreng sde lnga mtshan mchog brgyad/__/rnam 'phrul bcu gnyis gu ru bcu gsum dang*/__/'phrul mtshan nyi shu mdo sngags ston pa brgya/__/gang 'dul bkod pa bsam mi khyab par ston/__/mdor na phyogs dus skyabs gnas kun 'dus pa/__/dran pas srid zhi'i gdung sel chen por gsal/__/'khor du rgya bod paN grub lo tsA che/__/rje 'bangs rig 'dzin rtsa gsum rgya mtshos bskor/__/mos gus drag po'i gsol btab rgyud bskul bas/__/ye shes 'khor lo spyan drangs gnyis med bstim/__hU~M/__o rgyan yul gyi sogs/__pha la hU~M AH__zhes brjod pas tshogs rten gsal btab la/__hoH__phyogs bcu dus bzhi'i rgyal ba sras bcas la:__lus ngag yid gsum gus pas phyag 'tshal lo:__phyi nang gsang gsum kun bzang mchod sprin 'bul:__nyon mongs shes bya'i sgrib gnyis mthol zhing bshags:__byang chub spyod pa rgya mtshor rjes yi rangs:__theg mchog chos kyi 'khor lo bskor bar bskul:__mya ngan mi 'da' rtag par bzhugs gsol 'debs:__'dis mtshon dge tshogs chos dbyings snying por bsngo:__zhes grub na lus phyag dngos su 'tshal ba dang bcas yan lag bdun gyis bsags sbyangs la 'bad/__spro na/__oM AHhU~M:__rab 'byams rgya mtsho'i zhing kun yongs khyab pa'i:__srid zhi'i 'byor tshogs dpag med maN+Dal 'di:__bla ma rtsa gsum sprul sku'i zhing du 'bul:__bzhes nas snang stong zung 'jug dngos grub stsol:__phung khams skye mched yongs grub rdo rje'i grong :__tshogs brgyad gdod nas dag pa'i maN+Dal 'di:__bla ma rtsa gsum longs sku'i zhing du 'bul:__bzhes nas bde stong zung 'jug dngos grub stsol:__ka dag chos dbyings gzhon nu bum sku'i sbubs:__lhun grub 'od gsal snang bzhi'i maN+Dal 'di:__bla ma rtsa gsum chos sku'i zhing du 'bul:__bzhes nas rig stong zung 'jug dngos grub stsol:__oM gu ru de ba DA ki nI sarba maN+DA la pU dza hoH__zhes maN+Dal 'bul/__nyams len gyi dngos gzhi mos gus kho na rtsal du bton pa bla ma la blo gtad ling gi bkal te/__rab 'byams sku gsum mchog gsum rtsa gsum chos skyong dang bcas pa bla ma'i sku gsung thugs kyi gsang ba gcig tu rdzogs pa'i nges shes dang chabs cig__oM AHhU~M:__chos kun snying po spros bral kun tu bzang :__bde stong sgyu 'phrul drwa ba rdo rje sems:__sprul pa'i rnam rol 'chi med thod phreng rtsal:__gsol ba 'debs so smin grol dngos grub stsol:__gdod ma'i mgon po 'od snang tshe mtha' yas:__stong nyid snying rje'i skur bzhengs spyan ras gzigs:__dbyer med grub pa'i slob dpon mtsho skyes rjer:__gsol ba 'debs so smin grol dngos grub stsol:__dga' rab 'jam dpal shrI sing ha dang :__dz+nyA na sU tra dri med bshes gnyen gyi:__gdams pa'i bka' babs pad+ma saM b+ha la:__gsol ba 'debs so smin grol dngos grub stsol:__rig 'dzin bla ma kun 'dus pad+ma 'byung :__yi dam zhi khro thugs kyi klong na rdzogs:__rab 'byams mkha' 'gro'i ming po dpa' bo cher:__gsol ba 'debs so smin grol dngos grub stsol:__cir snang ye shes lha yi phyag rgyar dag:__sgrar grags mi shigs rdo rje'i sngags su rdzogs:__rtog tshogs dbyings rig dbyer med thig ler smin:__snang srid gzhir bzhengs chen por byin phob cig:__lus la snang stong sku yi byin gyis rlobs:__ngag la grags stong gsung gi byin gyis rlobs:__yid la rig stong thugs kyi byin gyis rlobs:__lus ngag yid la rdo rje'i dbang bzhi skur:__phyi nang gsang ba'i bar chad dbyings su sol:__mchog dang thun mong dngos grub char ltar phob:__mthong thos dran reg smin cing grol ba dang :__'chi med sku gsum 'grub par byin gyis rlobs:__oM AHhU~M badz+ra gu ru pad+ma thod phreng rtsal badz+ra sa ma ya dzaHsid+d+hi pha la hU~M AH__hU~M hU~M hU~M hU~M hU~M:__gsol 'debs byin rlabs myur lam gyis phur tshugs tu gsol ba btab/__gsol 'debs 'bum bsags na rdo rje'i tshig rkang bdun pa la bya/__thun 'jug tu/___oM AHhU~M badz+ra gu ru pad+ma thod phreng rtsal badz+ra sa ma ya dzaHsid+d+hi pha la hU~M AH__zhes dang thugs yid bsres te/__hU~M gi bzlas pa'ang cung zad bya/__brgyud 'debs byin rlabs sprin phung gi thugs rgyud bskul mthar/__bla ma'i gnas gsum 'bru gsum las:__'od zer rim dang gcig char 'phros:__bdag gi gnas gsum thim pa yis:__dbang bzhi thob cing sgrib bzhi dag:__lam bzhi bsgom pa'i snod du gyur:__mthar ni rang thim dbyer med ngang :__blo 'das chos sku'i rang zhal blta:__dbang len bcas thugs yid bsres la mnyam par bzhag__/thun las ldang ba na snang grags rig pa bla ma'i sku gsung thugs kyi dkyil 'khor du gdod nas rdzogs par shes pa'i yongs grub chen po'i mos gus kyi lam khyer dang ma bral bas/__skye ba kun tu sogs bsngo smon rgyas bsdus ci rigs bya zhing*/__bla ma'i rnal 'byor 'di kho na tsam zhig nyams su blang yang skye 'chi bar do'i lam khyer thams cad don gyis tshang bas zung 'jug mchog gi dngos grub nges par mngon du byed nus pa'ang rdo rje'i tshig rkang las/__'di nyid kho na nyams blangs kyang :__tshe 'dir mchog gi dngos grub thob:__de phyir snying la gces par zungs:__sa ma ya:__zhes gdams par mdzad pa ltar skal ldan rnams kyis rtse gcig tu 'bad par bya'o/__/ces pa'ang rtsa gsum 'od gsal snying thig gi lam yongs su rdzogs pa'i cha rkyen du zab lam 'di nyid ky-i smin grol yongs su rdzogs par longs spyod pa'i skal pa dge ba 'od gsal rdo rje thugs mchog rtsal gyis lho ljongs dge ba'i zhing gi bye brag phun tshogs chos gling du gter gzhung rtsa ba'i dgongs pa ltar gsal bar phye bas 'gro kun bla ma ye shes rdo rje'i gsang mdzod la dbugs dbyung ba'i skal bzang du gyur cig/__//__
Debug data: